CELEX: 32018R1719
Language: da
Date: 2018-11-14 00:00:00
Title: Europa-Parlamentets og Rådets forordning (EU) 2018/1719 af 14. november 2018 om ændring af forordning (EU) nr. 1303/2013 for så vidt angår midler til økonomisk, social og territorial samhørighed og midler til målet om investeringer i vækst og beskæftigelse

16.11.2018   
               
               
                  DA
               
               
                  Den Europæiske Unions Tidende
               
               
                  L 291/5
               
            
         EUROPA-PARLAMENTETS OG RÅDETS FORORDNING (EU) 2018/1719
         af 14. november 2018
         om ændring af forordning (EU) nr. 1303/2013 for så vidt angår midler til økonomisk, social og territorial samhørighed og midler til målet om investeringer i vækst og beskæftigelse
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 177,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         efter høring af Det Europæiske Økonomiske og Sociale Udvalg,
         efter høring af Regionsudvalget,
         efter den almindelige lovgivningsprocedure (1), og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) nr. 1303/2013 (2) fastsætter de fælles og generelle bestemmelser for de europæiske struktur- og investeringsfonde.
                  
               
                     (2)
                  
                  
                     Ved Europa-Parlamentets og Rådets forordning (EU) 2017/2305 (3) blev forordning (EU) nr. 1303/2013 ændret, bl.a. for så vidt angår midlerne til økonomisk, social og territorial samhørighed.
                  
               
                     (3)
                  
                  
                     Den Europæiske Unions almindelige budget for regnskabsåret 2018 (4) ændrede den finansielle programmering vedrørende ungdomsbeskæftigelsesinitiativet ved at øge forpligtelsesbevillingerne til den specifikke tildeling til ungdomsbeskæftigelsesinitiativet med 116,7 mio. EUR i løbende priser, og derved kom de samlede forpligtelsesbevillinger til ungdomsbeskæftigelsesinitiativet for 2018 op på 350 mio. EUR i løbende priser.
                  
               
                     (4)
                  
                  
                     Forpligtelsesbevillingerne for 2020 skal nedjusteres for at afspejle fremrykningen til 2018. Forordning (EU) nr. 1303/2013 bør derfor ændres i overensstemmelse hermed.
                  
               
                     (5)
                  
                  
                     Da artikel 92, stk. 1, i forordning (EU) nr. 1303/2013 blev ændret ved forordning (EU) 2017/2305, var visse finansielle data i artikel 1, nr. 2), litra a), i forordning (EU) 2017/2305 forkerte. De finansielle data bør udskiftes med korrekte data. Forordning (EU) nr. 1303/2013 bør derfor ændres i overensstemmelse hermed.
                  
               
                     (6)
                  
                  
                     I betragtning af det akutte behov for at ændre de programmer, der støtter ungdomsbeskæftigelsesinitiativet, bør der ske fravigelse af den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab.
                  
               
                     (7)
                  
                  
                     I lyset af det akutte behov for at ændre de programmer, der støtter ungdomsbeskæftigelsesinitiativet, bør denne forordning træde i kraft dagen efter offentliggørelsen i Den Europæiske Unions Tidende —
                  
               VEDTAGET DENNE FORORDNING:
         
            Artikel 1
            I forordning (EU) nr. 1303/2013 foretages følgende ændringer:
            
                        1)
                     
                     
                        Artikel 91, stk. 1, affattes således:
                        
                           »1.   De midler til økonomisk, social og territorial samhørighed, der er til rådighed til budgetmæssige forpligtelser i perioden 2014-2020, er på 329 982 345 366 EUR i 2011-priser i overensstemmelse med den årlige fordeling, der fremgår af bilag VI, hvoraf 325 938 694 233 EUR udgør de samlede midler, der er afsat til EFRU, ESF og Samhørighedsfonden, og 4 043 651 133 EUR udgør en specifik tildeling til ungdomsbeskæftigelsesinitiativet. Med henblik på programmering og efterfølgende optagelse i Unionens almindelige budget indekseres midler til økonomisk, social og territorial samhørighed med 2 % om året.«
                        
                     
                  
                        2)
                     
                     
                        I artikel 92 foretages følgende ændringer:
                        
                                    a)
                                 
                                 
                                    stk. 1 affattes således:
                                    
                                       »1.   Midlerne til målet om investeringer i vækst og beskæftigelse udgør 96,09 % af de samlede midler (dvs. i alt 317 073 545 392 EUR) og fordeles således:
                                       
                                                   a)
                                                
                                                
                                                   51,52 % (dvs. i alt 163 359 380 738 EUR) til mindre udviklede regioner
                                                
                                             
                                                   b)
                                                
                                                
                                                   10,82 % (dvs. i alt 34 319 221 039 EUR) til overgangsregioner
                                                
                                             
                                                   c)
                                                
                                                
                                                   16,33 % (dvs. i alt 51 773 321 432 EUR) til mere udviklede regioner
                                                
                                             
                                                   d)
                                                
                                                
                                                   20,89 % (dvs. i alt 66 236 030 665 EUR) til medlemsstater, der modtager støtte fra Samhørighedsfonden
                                                
                                             
                                                   e)
                                                
                                                
                                                   0,44 % (dvs. i alt 1 385 591 518 EUR) som supplerende støtte til regioner i den yderste periferi, der er fastlagt i artikel 349 i TEUF, og de NUTS 2-regioner, der opfylder kriterierne i artikel 2 i protokol nr. 6 til tiltrædelsesakten af 1994.«
                                                
                                             
                                 
                              
                                    b)
                                 
                                 
                                    stk. 5 affattes således:
                                    
                                       »5.   Midlerne til ungdomsbeskæftigelsesinitiativet udgør 4 043 651 133 EUR fra den særlige tildeling til ungdomsbeskæftigelsesinitiativet og mindst 4 043 651 133 EUR fra ESF's målrettede investeringer.«
                                    
                                 
                              
                  
                        3)
                     
                     
                        Bilag VI erstattes af teksten i bilaget til denne forordning.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Strasbourg, den 14. november 2018.
            
               
                  På Europa-Parlamentets vegne
               
               A. TAJANI
               
                  Formand
               
            
            
               
                  På Rådets vegne
               
               K. EDTSTADLER
               
                  Formanden
               
            
         
         
            (1)  Europa-Parlamentets holdning af 23.10.2018 (endnu ikke offentliggjort i EUT) og Rådets afgørelse af 9.11.2018.
         
            (2)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
         
            (3)  Europa-Parlamentets og Rådets forordning (EU) 2017/2305 af 12. december 2017 om ændring af forordning (EU) nr. 1303/2013 for så vidt angår midler til økonomisk, social og territorial samhørighed og midler til målet om investeringer i vækst og beskæftigelse og til målet om europæisk territorialt samarbejde (EUT L 335 af 15.12.2017, s. 1).
         
            (4)  EUT L 57 af 28.2.2018.
      
      
         
            BILAG
            
               
                  
                     »BILAG VI
                     ÅRLIG FORDELING AF FORPLIGTELSESBEVILLINGER FOR ÅRENE 2014-2020
                     Tilpasset årlig profil (herunder supplerende tilskud til ungdomsbeskæftigelsesinitiativet)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                           
                                 EUR, 2011-priser
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                           
                        
                     
                                  
                              
                              
                                 2018
                              
                              
                                 2019
                              
                              
                                 2020
                              
                              
                                 I alt
                              
                           
                                 EUR, 2011-priser
                              
                              
                                 48 341 984 652 
                              
                              
                                 48 712 359 314 
                              
                              
                                 49 022 528 894 
                              
                              
                                 329 982 345 366 «